Je to džihád médií proti Smeru, vyhlasoval ostro predseda tejto strany Robert Fico, keď sa v auguste tohto roka objavila komunikácia Mariana Kočnera s Alenou Zsuzsovou cez aplikáciu Threema. Obaja sú obvinení z objednávky vraždy novinára Jána Kuciaka.
Kočner písal Zsuzsovej o Ficovi ako o "Hranolovi" a v správach napríklad tvrdil, že sa s ním má stretnúť. Neskôr vyšli ďalšie časti komunikácie medzi Kočnerom, Zsuzsovou, ale aj podnikateľom Norbertom Bödörom a naposledy aj medzi Kočnerom a Monikou Jankovskou, bývalou nominantkou Smeru na poste štátnej tajomníčky ministerstva spravodlivosti.
Všetky tieto správy ukazujú, ako sa Kočner pokúšal – a ako sa mu to aj darilo – ovplyvňovať politikov, sudcov, prokurátorov a ďalších predstaviteľov verejnej moci.
video: Prieskum Markízy o Threeme
Predseda Smeru sa už v lete rozhodol komunikáciu spochybňovať. Vravel, že ide o "verejné zneužívanie neoverenej SMS komunikácie obvineného pána Kočnera" a opakoval, že správy nie sú dôveryhodné. "Čokoľvek povie pán Kočner na svoju obhajobu, je klamstvo. Keď povie niečo na adresu Smeru, a môže to byť absolútne neoverené, je to absolútna pravda," dušoval sa expremiér.
Najnovší prieskum Focusu ukázal, že väčšina ľudí význam správ z Threemy nepodceňuje.
Polovica je znepokojená
Focus sa na objednávku politickej diskusie Na telo s Michalom Kovačičom pýtal ľudí nasledovnú otázku: "V poslednom čase sa v médiách veľa hovorí a píše o komunikácii viacerých verejných činiteľov a politikov s Marianom Kočnerom cez četovaciu aplikáciu Threema. Ako vy osobne vnímate tieto informácie?"
Takmer 51 percent ľudí odpovedalo